**Vil du være ansvarlig for temasession på Nunamed?**

**Hvad er en Temasession?**

En Temasession er et modul på 1½ time omhandlende et specifikt emne. Du kan frit vælge, hvilket emne, som du synes vil passe godt til en Temasession. Typisk indeholder en Temasession 4-5 indlæg og plads til afsluttende diskussion. Temaet kan ved behov planlægges som 2 moduler af 1½ time

**Hvad er en Temasessions ansvarlig?**

Som Temasessions ansvarlig planlægger og styrer du en temasession både før og under Nunamed.

Inden Nunamed skal du planlægge indholdet af Temasessionen og under selve konferencen vil du være ansvarlig for at din Temasession forløber så godt som muligt. At være Temasessions ansvarlig er en unik mulighed både for at bidrage til det faglige indhold af Nunamed, men også til at få personlig erfaring som arrangør og tovholder af en videnskabelig session. Gert Mulvad GM@peqqik.gl fra arrangements komiteen kan kontaktes, hvis du har en ide til Temasession, så det kan medtages i den samlede faglige planlægning.

**Hvordan planlægger jeg en Temasession?**

Hvis du har en god ide til en Temasession skal du lave en kort beskrivelse af din Temasession og tilmelde den til Nunamed inden deadline. Rettelser til en indsendt Temasession beskrivelsen kan sendes frem til deadlinen. Det er efterfølgnede dit ansvar at tage kontakt til mulige foredragsholdere inden for emnet og bede dem om at skrive og indsende abstracts inden tilmeldings deadline. Ofte vil du allerede have en idé om, hvem du planlægger som foredragsholdere, inden du laver beskrivelsen af Temasessionen. Eventuelle forslag til foredragsholdere kan medtages i Temasession beskrivelsen, inden den tilmeldes.

**Hvad skal jeg gøre under Nunamed?**

Til Nunamed konferencen vil din Temasession blive fastsat til et bestemt tidspunkt og få tildelt et lokale, hvilket kan ses af konference programmet. Beskrivelsen af din Temasession sættes op på døren til lokalet inden temasessionen og i Konferencecenters samlingslokale. Du bør møde op i pausen inden din workshop, og sørge for at lave en mappe på PC skrivebord med navnet på din Temasession, hvori alle Temasessionens præsentationer gemmes. Denne mappe bliver distribueret i konferencens afrapportering. Er der deltagere der ikke ønsker deres præsentation i afrapporteringen tages den ud af mappen ved afslutningen af Temasessionen. Under Temasessionen er det dig som har ansvar for at præsentere den næste foredragsholder, styre tiden og være tovholder i den efterfølgende diskussion. Der er PC og projecter til rådighed for alle Temasessioner.

Rigtig god fornøjelse og tak for din hjælp til afholdelse af den næste Nunamed.

Med venlig hilsen

Arrangements komiteen